Tužba podnesena 17. veljače 2023. – Beauty Biosciences/EUIPO – Société de Recherche Cosmétique (BEAUTYBIO SCIENCE)
(predmet T-81/23)
Jezik na kojem je tužba podnesena: engleski
Stranke
Tužitelj: Beauty Biosciences LLC (Dallas, Texas, Sjedinjene Američke Države) (zastupnik: D. Mărginean, odvjetnik)
Tuženik: Ured Europske unije za intelektualno vlasništvo (EUIPO)
Druga stranka pred žalbenim vijećem: Société de Recherche Cosmétique SARL (Luxembourg, Luksemburg)
Podaci o postupku pred EUIPO-om
Nositelj spornog žiga: tužitelj pred Općim sudom
Predmetni sporni žig: figurativni žig Europske unije BEAUTYBIO SCIENCE – žig Europske unije br. 16 919 301
Postupak pred EUIPO-om: postupak za brisanje
Pobijana odluka: odluka četvrtog žalbenog vijeća EUIPO-a od 20. prosinca 2022. u predmetu R 1039/2022-4
Tužbeni zahtjev
Tužitelj od Općeg suda zahtijeva da:
poništi pobijanu odluku u dijelu u kojem se njome odbija prijava za proglašenje ništavosti u cijelosti i održi na snazi registraciju pobijanog žiga za svu registriranu robu iz razreda 3;
izmijeni pobijanu odluku u dijelu u kojem se njome odbija prijava za proglašenje ništavosti u cijelosti i održi na snazi registraciju pobijanog žiga za svu registriranu robu iz razreda 3;
naloži društvu Société de Recherche Cosmétique SARL snošenje troškova nastalih društvu Beauty Biosciences LLC u ovoj tužbi, u postupku pred žalbenim vijećem i u postupku pred Odjelom za poništaje.
Tužbeni razlozi
povreda članka 59. stavka 1. točke (a) Uredbe (EU) 2017/1001 Europskog parlamenta i Vijeća potkrijepljenog člankom 7. stavkom 1. točkom (c) te uredbe;
povreda članka 59. stavka 1. točke (a) Uredbe (EU) 2017/1001 Europskog parlamenta i Vijeća potkrijepljenog člankom 7. stavkom 1. točkom (b) te uredbe.
____________